####  Spisové číslo súťaže: 8212/2022/VED/HOMJ

#### Výzva na predloženie ponuky

pre zákazku v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Názov predmetu zákazky:

**„Digitálny 3D model zástavby vo vybranom území mestskej časti Bratislava – Nové Mesto a ortofotomapy,,**

1. **Identifikácia verejného obstarávateľa:**

**Názov:** Mestská časť Bratislava - Nové Mesto (ďalej len „MČ BNM“)

**Sídlo:** Junácka 1, 832 91 Bratislava

**IČO:** 00 603 317

**Internetová stránka:** <https://www.banm.sk/>

1. **Druh zákazky:** Služba
2. **Spoločný slovník obstarávania** **(kód CPV):**

Hlavný: 48326100 - 0 Systémy zhotovovania digitálnych máp

1. **Stručný opis zákazky:**

Predmetom zákazky je vypracovanie ,,Digitálny 3D model zástavby vo vybranom území mestskej časti Bratislava – Nové Mesto a ortofotomapy,, t.j.: 3D modelu zástavby /reálneho stavu budov (nad 12m2, cca 6 000 budov) vo forme vektorovej geodatabázy v úrovni generalizácie LoD2 ≈ podrobný strešný model pre vymedzené územie podľa grafickej prílohy č.1. (legenda). Ďalej digitálna bezvegatačná ortofotomapa z roku 2021 a historická ortofotomapa s aktuálnosťou rok 1969.

Podrobný opis predmet zákazky je uvedený v Zmluve o dielo, ktorá tvorí prílohu č.3 tejto výzvy a v opise predmetu zákazky, ktorá tvorí prílohu č.4 tejto zmluvy.

**5. Miesto dodania predmetu zákazky:** Mestská časť Bratislava – Nové Mesto, podrobne uvedený v prílohe

 č. 3 tejto výzvy.

**6. Lehota viazanosti cenovej ponuky:** Lehota viazanosti ponúk je do 31.03.2023, uchádzač je svojou

ponukou viazaný počas lehoty viazanosti ponúk.

**7. Termín obhliadky:** Obhliadka miesta realizácie nie je potrebná, nakoľko opis predmetu zákazky je

 vypracovaný tak, aby bolo možné riadne zistiť rozsah celkového predmetu.

**8. Predpokladaná hodnota zákazky:** 19 119,00EUR bez DPH

**9. Typ zmluvy:**  Zmluva o dielo (ďalej len „zmluva“).

**10. Trvanie zmluvy alebo lehota dodania:** Na dobu určitú, a to do riadneho splnenia predmetu zmluvy,

 podrobne uvedený v prílohe č.3 tejto výzvy.

**11. Variantné riešenia:** Variantné riešenia sa nepripúšťajú.

**12. Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady

 a dokumenty vyhotovené v českom jazyku.

**13. Kritériá na vyhodnotenie ponúk:** Najnižšia cena - **Celková cena za predmet zákazky v EUR s DPH**

 zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na

 realizáciu predmetu zákazky.

Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

**14. Vyhodnotenie ponúk:** V zmysle § 117 ods. 1 účinného zákona o verejnom obstarávaní (hospodárnosť) a

 vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk

 na základe kritéria na vyhodnotenie ponúk, výhradne u uchádzača, ktorý sa umiestnil na prvom mieste v

 poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky,

 verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ

 vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste

 v poradí.

**15. Financovanie predmetu zákazky:** Úspešnému uchádzačovi sa neposkytuje preddavok, splatnosť faktúry

 je 30 dní odo dňa jej doručenia verejnému obstarávateľovi v súlade s ust. § 340b, ods.1 Obchodného

 zákonníka.

**16. Podmienky účasti:**

Požadujeme, aby uchádzač/ záujemca predložil doklady preukazujúce splnenie podmienok účasti nasledovne:

I. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov:

1. je oprávnený uskutočňovať stavebné práce; **preukazuje doloženým dokladom o oprávnení** **poskytovať službu, ktorá zodpovedá predmetu zákazky,**
2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu - **uchádzač preukazuje doloženým čestným vyhlásením.**

II. Verejného obstarávania sa môže zúčastniť len ten, kto spĺňa technickú alebo odbornú spôsobilosť uvedenú v  § 34 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Uchádzač môže na preukázanie technickej alebo odbornej spôsobilosti využiť technické a odborné kapacity inej osoby, bez ohľadu na iný právny vzťah. V takomto prípade musí uchádzač verejnému obstarávateľovi

preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej a odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s inou osobou, ktorej technickými a odbornými kapacitami mieni preukázať svoju technickú a odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.

**17. Lehota, miesto a spôsob predkladania ponúk:** **do 16.08.2022 do 12:00 hod.**

Ponuku je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke.

Záujemca v EN JOSEPHINE vloží svoju cenovú ponuku do určeného formulára na príjem ponúk (**Celková cena za predmet zákazky v EUR s DPH**) a vloží ako prílohu nasledovné dokumenty:

1. Vyplnenú Prílohu výzvy č.2 – Návrh na plnenie kritéria
2. Podpísanú Prílohu č.3 – Návrh Zmluvy o dielo

 c) Doklady na preukázanie splnenia podmienok účasti podľa bodu 16 tejto výzvy, vo formáte PDF,

d) Čestné vyhlásenie o neprítomnosti konfliktu záujmov

e) Predloží zoznam referencií minimálne 3 poskytovaných služieb rovnakého alebo porovnateľného

 charakteru za roky 2018, 2019, 2020 s uvedeným roku realizácie, popisu predmetu dodávky (veľkosť

 územia a úrovni generalizácie), účelu vyhotovenia, názov odberateľa, zodpovedná osoba za odberateľa

 pre overenie referencie.

**18. Osobitné podmienky plnenia zmluvy:**

Požiadavka na predmet zákazky:

 ....

**19. Ostatné informácie:**

 Ostatné informácie potrebné na vypracovanie ponuky sú uvedené v Prílohe č. 1 tejto Výzvy.

**20. Kontaktná osoba:**

Oddelenie verejného obstarávania, Homolová Jana, tel.: 02/49253406, e-mail: jana.homolova@banm.sk

**PRÍLOHY :**

Príloha č. 1 Ostatné informácie

Príloha č. 2 Návrh na plnenie kritérií

Príloha č. 3 Návrh Zmluvy o dielo

Príloha č. 4 Opis predmetu zákazky

 V Bratislave dňa 02.08.2022

 v. r.

..........................................................................................

Vedúci oddelenia dopravy, európskych fondov a verejného obstarávania